
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 96 

31 Ιανουάριου 2001 

ΠΕΡΙΕΧΟΜΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

Πρακτική άσκηση σπουδαστών ΤΕΙ στο Υπουργείο 
Εμπορικής Ναυτιλίας. 1 

Σύσταση δύο (2) θέσεων γιατρών για εξειδίκευση στην 
Εντατική Νοσηλεία στο ΠΓΝ Ηρακλείου «Βενιζέ- 
λειο - Πανάνειο». 2 


Αντικατάσταση του άρθρου 21 της αριθ. Γ2β/οικ./ 
8291/1984απόφασης (ΦΕΚ 860τ.Β') «Έγκριση Κα¬ 
νονισμού Λειτουργίας των Κέντρων Παιδικής Μέρι¬ 
μνας» όπως τροποποιήθηκε και συμπληρώθηκε με¬ 


ταγενέστερα. 3 

Τροποποίηση και συμπλήρωση της Υ4α/258/96 από¬ 
φασης του Υπουργού Υγείας και Πρόνοιας «Ανα¬ 
γνώριση Κέντρων κατάλληλων για την εμφύτευση 
βηματοδότη». 4 

Μεταφορά θέσεων ειδικευομένων γιατρών στο ΠΓΝ 
Παπαγεωργίου. 5 

Μεταβίβαση Κρατικού Παιδικού Σταθμού στο Δήμο 
Αμαρυνθίων Ν. Εύβοιας. 6 

Μεταβίβαση Κρατικών Παιδικών Σταθμών στο Δήμο 
Μακρυνείας - Ν. Αιτωλοακαρνανίας. 7 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 8 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΟΙΝΙΑΔΩΝ» Νομού 
Αιτωλ/νίας. 9 

Σύσταση στο Δήμο Σύμης Νομικού Προσώπου Δημο¬ 
σίου Δικαίου με την επωνυμία «Δημοτικός Οργανι¬ 
σμός Νεολαίας και Άθλησης Δήμου Σύμης».10 

Κήρυξη περιοχών του Νομού Βοιωτίας ως Αρουραιό- 
πληκτων. 11 

Συμπλήρωση της 3966/88 απόφασης του Νομάρχη 
Φθιώτιδας. 12 


Αριθ. Ε5/149 (1) 

Πρακτική άσκηση σπουδαστών ΤΕΙ στο Υπουργείο 
Εμπορικής Ναυτιλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’, του Ν. 
1351/83 (56 Α’) «Εισαγωγή σπουδαστών στην Τριτοβάθ¬ 
μια Εκπαίδευση και άλλες διατάξεις». 

2. Τις διατάξεις του άρθρου 29 Α του Ν. 1558/1985, 
όπως αυτό προσετέθη με το άρθρο 27 του Ν. 2081 /92 (154 
Α’), και όπως αντικαταστάθηκε με την παρ. 2 του άρθρου 
1 του Ν. 2469/97(38 Α’). 

3. Τις διατάξεις της παρ. 4, του άρθρου 11, του Ν. 
2327/95(156 Α’). 

4. Τις διατάξεις του εδαφίου α’, της παρ. 3, του άρθρου 
22, του Ν. 2362/95 (247 Α’). 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στο οικείο προϋπο¬ 
λογισμό για την κάλυψή της. 

6. Την αριθμ. ΣΤ5/25/26.4.2000 (582 Β’) απόφαση του 
Πρωθυπουργού και Υπουργού Εθνικής Παιδείας και θρη¬ 
σκευμάτων «Ορισμός αρμοδιοτήτων Υφυπουργού του 
Υπουργείου Εθνικής Παιδείας και Θρησκευμάτων». 

7. Την αριθμ. 1039386/441/Α0006/21.4.2000, (571 Β’) 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

1. Καθορίζουμε τέσσερις (4) θέσεις πρακτικής άσκησης 
σπουδαστών του ΤΕΙ ειδικότητας Βιβλιοθηκονομίας στις 
Ακαδημίες Εμπορικού Ναυτικού(Α.Ε.Ν) του Υπουργείου 
Εμπορικής Ναυτιλίας ως εξής: 

• Δύο (2) θέσεις στην Α.Ε.Ν. Ασπροπύργου 

• Μία (1) θέση στην Α.Ε.Ν. Μακεδονίας (Θεσσαλονίκη) 

• Μία (1) θέση στην Α.Ε.Ν. Χανίων. 

2. Η πρακτική άσκηση των σπουδαστών ΤΕΙ πραγματο¬ 
ποιείται ανά εξάμηνο αρχίζοντας από 1.10.2000. 

3. Οι αποζημιώσεις και οι ασφαλιστικές εισφορές των 
ασκούμενων σπουδαστών ΤΕΙ βαρύνουν τον προϋπολο¬ 
γισμό του παραπάνω Υπουργείου. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Υπουργείου 
αυτού ύψους 756.000 δρχ. (4 θέσεις χ 63.000 χ 3 μήνες) 
για το τρέχον έτος και 3.024.000 δρχ. (4 θέσεις χ 63.000 χ 
12 μήνες) για καθένα από τα επόμενα οικονομικά έτη. 

Γιατην ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2000 του Υπουργείου 
Εμπορικής Ναυτιλίας στον ΚΑΕ 0419. Αντίστοιχη πίστωση 
θα εγγράφεται στους προϋπολογισμούς του Υπουργείου 
αυτού και στον ίδιο ΚΑΕ για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,18 Ιανουάριου 2001 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ Φ. ΠΕΤΣΑΛΝΙΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 

□ 

Αριθ. Α1α/2545/2000 (2) 

Σύσταση δύο (2) θέσεων γιατρών για εξειδίκευση στην 
Εντατική Νοσηλεία στο ΠΓΝ Ηρακλείου «Βενιζέλειο - 
Πανάνειο». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83). 

2. Τις διατάξεις του άρθρου 84 του Ν. 2071/92 (ΦΕΚ 
123/Α/92). 

3. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης εκτιμάται ότι η ετήσια δαπάνη που θα απαιτη¬ 
θεί ανέρχεται στο ποσό των 20.196.184 δρχ. ετησίως και 
θα προβλέπεται στον προϋπολογισμό του Υπουργείου 
Υγείας και Πρόνοιας. Για το τρέχον έτος εκτιμάται ότι η 
δαπάνη που θα απαιτηθεί ανέρχεται στο ποσό του 
1.500.000 δρχ. περίπου και θα αντιμετωπισθεί από τις πι¬ 
στώσεις του προϋπολογισμού του Υπουργείου Υγείας και 
Πρόνοιας και ειδικότερα από το Φ. 15/210 ΚΑΕ 5173. 

4. Τα αριθμ 55/96 Π.Δ. (ΦΕΚ 48/Α/96) Περιορισμός συ- 
ναρμοδιοτήτων κατά την έκδοση διοικητικών πράξεων. 

5. Την αριθ. 1039386/441/Α0006/21.4.2000 (ΦΕΚ 571 
Β/2000) απόφαση ανάθεσης αρμοδιοτήτων στον Υφυ¬ 
πουργό Οικονομικών Γ. Δρυ. 

6. Την αριθ. 2850(ΦΕΚ565 Β/20.4.2000) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας Χρ. Σπυράκη και Δημ. Θάνο. 

7. Την με αριθ. αποφ. 558 της 23ης συνεδρίασης/ 
20.11.96 απόφαση Διοικητικού Συμβουλίου του ΠΓΝ Ηρα¬ 
κλείου «Βενιζέλειο - Πανάνειο». 

8. Την αριθμ απόφ. 6 της 157ης Ολομέλειας/17.2.2000 
του ΚΕΣΥ, αποφασίζουμε: 


Συνίστανται και προστίθενται στον οργανισμό του ΠΓΝ 
Ηρακλείου «Βενιζέλειο - Πανάνειο» δύο (2) θέσεις για¬ 
τρών για εξειδίκευση δύο (2) ετών στην Εντατική Νοση¬ 
λεία που παρέχεται από τη Μονάδα Εντατικής Θεραπείας 
(ΜΕΘ) αυτού. 

Στις παραπάνω θέσεις διορίζονται γιατροί των ειδικοτή¬ 
των Παθολογίας ή Καρδιολογίας ή Πνευμονολογίας ή Χει¬ 
ρουργικής ή Αναισθησιολογίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Δεκεμβρίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

□ 

Αριθ. Πΐβ/οικ. 188 (3) 

Αντικατάσταση του άρθρου 21 της αριθ. Γ2β/οικ./ 
8291/1984 απόφασης (ΦΕΚ 860 τ.Β') «Έγκριση Κανο¬ 
νισμού Λειτουργίας των Κέντρων Παιδικής Μέριμνας» 
όπως τροποποιήθηκε και συμπληρώθηκε μεταγενέ¬ 
στερα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 2851/1922 «Περί Εθνικών Ορφανοτροφείων 
και Οικοτροφείων απόρων μαθητών» (ΦΕΚ 114/Α’). 

β. Του Β.Δ. 273/1973 «Περί μετατροπής των Εθνικών 
Ορφανοτροφείων και Οικοτροφείων σε Κέντρα Παιδικής 
Μέριμνας» (ΦΕΚ81/Α’). 

γ. Του Ν. 1431/84 «Ρύθμιση θεμάτων Φορέων Κοινωνι¬ 
κής Πρόνοιας και καθιέρωση νέων θεσμών Κοινωνικής 
Προστασίας» (ΦΕΚ46/Α’). 

δ. Του άρθρου 29Ατου Ν. 1558/85 όπως προστέθηκε 
με το άρθρο 27 του Ν. 2081/92 με το οποίο καθορίζεται 
έλεγχος των δαπανών που προκαλούν οι κανονιστικές 
διοικητικές πράξεις (ΦΕΚ 154/Α’) και όπως αυτό τροπο¬ 
ποιήθηκε με το άρθρο 1 του Ν. 2469/1997 (ΦΕΚ38/Α’). 

ε. Την αριθμ. 1039386/441/Α0006/2000 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ571/Β’). 

στ. Την αριθμ. 2850/2000 κοινή απόφαση του Πρω¬ 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο ©όνο» (ΦΕΚ 
565/Β’). 

2. Το γεγονός ότι κρίνεται αναγκαία η αναπροσαρμογή 
των ειδικών παροχών που καταβάλλονται στα παιδιά των 
Κέντρων Παιδικής Μέριμνας για την καλύτερη κάλυψη 
των αναγκών τους. 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν μπορεί να προσδιο¬ 
ριστεί επακριβώς αλλά εκτιμάται περίπου στο ποσό των 
67.000.000 δρχ. ετησίως. Για το έτος 2001 η δαπάνη θα 
καλυφθεί από τις με Φ. 220 ΚΑΕ 5184 «Δαπάνες αντιμε¬ 
τώπισης αναγκών εφαρμογής νέων προγραμμάτων και 

δραστηριοτήτων (για κατανομή)» πιστώσειςτου Προϋπο¬ 
λογισμού Εξόδων του Υπουργείου Υγείας και Πρόνοιας. 
Γιατα επόμενα έτη η πίστωση θα προβλέπεται στο Φ. 084 
ΚΑΕ 2278 «Επιχορήγηση σε Ν.Α. για δαπάνες λειτουργίας 
των πάσης φύσεως προνοιακών ιδρυμάτων» των Προϋ¬ 
πολογισμών των οικείων Περιφερειών, αποφασίζουμε: 

Άρθρο Μόνο 

Το άρθρο 21 της αριθ. Γ2β/οικ./8291/84 απόφασης, 
όπως τροποποιήθηκε και συμπληρώθηκε μεταγενέστε¬ 
ρα, αντικαθίσταται ως εξής: 

Ειδικές παροχές 

1. Στα ηλικίας μέχρι και 15 ετών παιδιά καταβάλλεται 
χρηματικό ποσό πεντακοσίων (500) δρχ. και στα ηλικίας 
από 16 ετών και άνω χιλίων (1.000) δρχ. για την κάλυψη 
καθημερινών αναγκών τους. 

2. Χρηματικό ποσό δέκα χιλιάδων (10.000) δρχ. κατα¬ 
βάλλεται σε κάθε παιδί με την ευκαιρία της ονομαστικής 
εορτής και δέκα χιλιάδων (10.000) δρχ., με την ευκαιρία 
των γενεθλίων του. 

3. Για την ενίσχυση των παιδιών που αποχωρούν από το 
Κέντρο και για την ομαλή και χωρίς προβληματισμούς 
ένταξη τους στο κοινωνικό σύνολο, καταβάλλεται επίσης 
το χρηματικό ποσό των διακοσίων πενήντα χιλιάδων 
(250.000) δρχ. 

Η προϋπόθεση για την καταβολή του εν λόγω βοηθήμα¬ 
τος είναι κατά περίπτωση: 

α) Η ολοκλήρωση της τριετούς επαγγελματικής εκπαί¬ 
δευσης που προβλέπεται στα επαγγελματικής κατεύθυν¬ 
σης Κέντρα Παιδικής Μέριμνας με τη λήψη του σχετικού 
τίτλου. 

β) Η ολοκλήρωση της εκπαίδευσης, η παραμονή επί πε¬ 
νταετία στο Κέντρο και η συμπλήρωση του 16ου έτους 
της ηλικίας. 

γ) Στο χρηματικό αυτό ποσό γίνεται συμψηφισμός κατά 
50% των οποιωνδήποτε άλλων υλικών παροχών, (τεχνικά 
εργαλεία κ.λπ.) εκτός από τα είδη ιματισμού που παίρ¬ 
νουν τα παιδιά κατά την αναχώρησή τους. 

4. Το ύψος των παραπάνω ποσών αναπροσαρμόζεται 
κάθε φορά με υπουργικές αποφάσεις. 

Η ισχύς της παρούσας απόφασης αρχίζει από 1.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΔΗΜ.ΘΑΝΟΣ 

□ 

Αριθ. Υ4α/14948 ( 4 ) 

Τροποποίηση και συμπλήρωση της Υ4α/258/96 απόφασης 
του Υπουργού Υγείας και Πρόνοιας «Αναγνώριση Κέ¬ 
ντρων κατάλληλων για την εμφύτευση βηματοδότη». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1397/83 (143 Α/93) «Περί ΕΣΥ». 

2. Τις διατάξειςτου άρθρου 53του Ν. 2071/92 (ΦΕΚ123 


Α'/92) «Εκσυγχρονισμός και Οργάνωση Συστήματος 
Υγείας». 

3. Τις διατάξειςτου Ν. 2194/94 (ΦΕΚ34Α/16.3.94) «Απο¬ 
κατάσταση του ΕΣΥ». 

4. Τις διατάξεις της παρ. 1 του άρθρου 2 του Ν. 2469/97 
(ΦΕΚ 38 Α') και το γεγονός ότι από την εφαρμογή της 
παρούσας απόφασης δεν προκαλείται επί πλέον δαπάνη 
σε βάρος του Κρατικού προϋπολογισμού. 

5. Την αριθμ. Υ4α/3568/15.5.95 (ΦΕΚ 117/Β/95) απόφα¬ 
ση του Υπουργού Υγείας και Πρόνοιας «Καθορισμός 
όρων και προϋποθέσεων τοποθέτησης βηματοδότη σε 
ασθενείς». 

6. Την αριθμ 23 απόφαση της 164ης Ολομέλειας/ 
2.11.2000 του ΚΕΣΥ. 

7. Την αριθμ. 2850/2000 (ΦΕΚ 565/Β/2000) απόφαση 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο», απο¬ 
φασίζουμε: 

1. Τροποποιούμε και συμπληρώνουμε την παράγραφο 
Β'της αριθμ. Υ4α/258/96 (ΦΕΚ 141/Β/96) απόφασης όπως 
αυτή τροποποιήθηκε και συμπληρώθηκε με τις αριθμ. 
Υ4α/5586/96 (ΦΕΚ 540/Β/96), Υ4α/8796/96 (ΦΕΚ 781/Β/ 
96), Υ4α/12900/96 (ΦΕΚ 11/Β/97), Υ4α/4380/2.5.97 (ΦΕΚ 
1005/Β/97) Υ4α/10806/21.11.97 (ΦΕΚ 1084/Β/97), Υ4α/ 
14085/30.12.97 (ΦΕΚ 28/Β/1998), Α1α/14124/98 (ΦΕΚ 
35Β/99), και Α1α/15204/98 (ΦΕΚ 84Β/99) αποφάσεις ως 
ακολούθως: 

Β. Κέντρα κατάλληλα για εμφύτευση μόνιμου βηματο¬ 
δότη: 

40. Περ. Γεν. Νοσοκομείο Θεσσαλονίκης «ΠΑΠΑΓΕΩΡ- 
ΓΙΟΥ». 

2. Τροποποιούμε και συμπληρώνουμε την παράγραφο 
Γ της αριθμ. Υ40/258/96 (ΦΕΚ 141/Β796) όπως αυτή τρο¬ 
ποποιήθηκε και συμπληρώθηκε με την αριθμ. Υ4α/ 
5586/96 (ΦΕΚ540/Β/96) καιτηναριθμΑ1α/14124/98 (ΦΕΚ 
35 Β/99) αποφάσεις ως ακολούθως: 

Γ. Κέντρα κατάλληλα για εμφύτευση Απινιδωτικής Συ¬ 
σκευής: 

12. Περ. Γεν. Νοσοκομείο Θεσσαλονίκης «ΑΧΕΠΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Η ΥΦΥΠΟΥΡΓΟΣ 

ΧΡ. ΣΠΥΡΑΚΗ 

□ 

Αριθ. Α1α/13115/00 (5) 

Μεταφορά θέσεων ειδικευομένων γιατρών στο ΠΓΝ Πα- 
παγεωργίου. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 
(ΦΕΚ217Α/85) «Ρυθμίσεις για την εφαρμογή και ανάπτυ¬ 
ξη του ΕΣΥ». 

2. Τις διατάξεις των άρθρων 26 και 27 του Ν. 1397/99 
(ΦΕΚ 174 Α/99) «Μεταμοσχεύσεις ανθρωπίνων οστών και 
οργάνων και άλλες διατάξεις». 

3. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 

απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

4. Τις αριθμ πρωτ. Α1α/9087/99(ΦΕΚ 1774 Β), Αία/ 
10015/99 (ΦΕΚ 1909 Β/99), Α1α/10809/99 (ΦΕΚ 1949 
Β/99), Α1α/12291/99 (ΦΕΚ 2039 Β/99), Α1α/646/2000 
(ΦΕΚ 164 Β/2000) υπουργικές αποφάσεις με τις οποίες 
μεταφέρθηκαν τα τμήματα Καρδιολογίας, Παθολογίας, 
Νευρολογίας, Χειρουργικής, Αναισθησιολογίας, Ορθο¬ 
πεδικής, Ακτινοθεραπευτικής και η μονάδα Εμφραγμά¬ 
των από τα Νοσοκομεία ΝΓΝ Θεσ/νίκης «Αγ. Παύλος», 
ΝΓΝ Θεσ/νίκης «Αγ. Δημήτριος», Αντικαρ/κό Νοσ. 
Θεσ/νίκης Θεαγένειο, στο ΠΓΝ Θεσ/νίκης «Παπαγεωρ- 
γίου». 

5. Την αριθμ. 2850 (ΦΕΚ 565 Β/20.4.2000) απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Χρ. Σπυράκη καιΔημ. Θάνο, αποφασίζουμε: 

1. Οι έξι (6) θέσεις ειδικευομένων γιατρών ειδικότητας 
Καρδιολογίας που έχουν συσταθεί με την αριθ. απόφ. 
Α3α/4656/2.6.92 (ΦΕΚ 352 Β) και με την αριθμ. πρωτ. 
Υ4α/6220/19.1.96 (ΦΕΚ 38 Β) κοινές υπουργικές αποφά¬ 
σεις στο ΝΓΝ Θεσ/νίκης «Αγ. Παύλος» μεταφέρονται και 
προστίθενται στον οργανισμό του ΠΓΝ Θεσ/νίκης «Παπα- 
γεωργίου». 

2. Οι επτά (7) θέσεις ειδικευομένων γιατρών ειδικότη¬ 
τας Παθολογίας που έχουν συσταθεί με την αριθμ. πρωτ. 
Α3β/1285/29.1.87(ΦΕΚ 40 Β) κοινή υπουργική απόφαση 
στο ΝΓΝ Θεσ/νίκης «Αγ. Παύλος» μεταφέρονται και προ¬ 
στίθενται στον οργανισμό του ΠΓΝ Θεσ/νίκης «Παπαγε- 
ωργίου». 

3. Οι έξι (6) θέσεις ειδικευομένων γιατρών ειδικότητας 
Νευρολογίας που έχουν συσταθεί στο ΝΓΝ Θεσ/νίκης 
«Αγ. Παύλος» μεταφέρονται και προστίθενται στον οργα¬ 
νισμό του ΠΓΝ Θεσ/νίκης «Παπαγεωργίου». 

4. Οιτέσσερις (4) θέσεις ειδικευομένων γιατρών ειδικό¬ 
τητας Χειρουργικής που έχουν συσταθεί με την αριθμ. 
πρωτ. Α3β/1285/29.1.87 (ΦΕΚ40 Β) κοινή υπουργική από¬ 
φαση στο ΝΓΝ Θεσ/νίκης «Αγ. Παύλος» μεταφέρονται και 
προστίθενται στον οργανισμό του ΠΓΝ Θεσ/νίκης «Παπα¬ 
γεωργίου». 

5. Η μία (1) θέση ειδικευομένου γιατρού ειδικότητας 
Αναισθησιολογίας που έχει συσταθεί με την αριθμ. πρωτ. 
Α3β/1285/29.1.87 (ΦΕΚ 40 Β) κοινή υπουργική απόφαση 
στο ΝΓΝ Θεσ/νίκης «Αγ. Παύλος» μεταφέρεται και προ¬ 
στίθενται στον οργανισμό του ΠΓΝ Θεσ/νίκης «Παπαγε¬ 
ωργίου». 

6. Οι επτά (7) θέσεις ειδικευομένων γιατρών ειδικότη¬ 
τας Ορθοπεδικής που έχουν συσταθεί οι δύο (2) με την 
αριθμ. πρωτ. Υ4α/5790/95 (ΦΕΚ 894 Β) και οι πέντε (5) με 
την αριθμ πρωτ Α3β/1285/29.1.87 (ΦΕΚ 40 Β) κοινές 
υπουργικές αποφάσεις στο ΝΓΝ Θεσ/νίκης «Αγ. Δημή- 
τριος» μεταφέρονται και προστίθενται στον οργανισμό 
του ΠΓΝ Θεσ/νίκης «Παπαγεωργίου». 

7. Οι δύο θέσεις ειδικευομένων γιατρών ειδικότητας Ακτι- 
νοθεραπευτικής πού έχουν συσταθεί στο Αντικαρκινικό 
Νοσ. Θεσ/νίκης Θεαγένειο μεταφέρονται και προστίθενται 
στον οργανισμό του ΠΓΝ Θεσ/νίκης «Παπαγεωργίου». 

Οι γιατροί που έχουν διορισθεί και ειδικεύονται στις πα- 
ράπάνω θέσεις συνεχίζουν την ειδίκευσή τους στο ΠΓΝ 
Θεσ/νίκης «Παπαγεωργίου». 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Δεκεμβρίου 2000 

Η ΥΦΥΠΟΥΡΓΟΣ 

ΧΡ. ΣΠΥΡΑΚΗ 

□ 

Αριθ. ΠΙβ/4948 ( 6 ) 

Μεταβίβαση Κρατικού Παιδικού Σταθμού στο Δήμο Αμα- 
ρυνθίων Ν. Εύβοιας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α’) «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ38/Α) καιτο γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ 76/Α’) «Οργανι¬ 
σμός του Υπουργείου Υγείας και Πρόνοιας», όπως τρο¬ 
ποποιήθηκε και συμπληρώθηκε μεταγενέστερα. 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Τη με αριθ. 90/23.10.2000 απόφαση του Δημοτικού 
Συμβουλίου του Δήμου Αμαρυνθίων Ν. Εύβοιας, αποφα¬ 
σίζουμε: 

Μεταβιβάζουμε: 

Στο Δήμο Αμαρυνθίων - Ν. Εύβοιας: 

Τον Κρατικό Παιδικό Σταθμό Αμαρύνθου - Π.Δ. 432/84 
(ΦΕΚ 154 Α') που λειτουργεί με τις διατάξεις του Α.Ν. 
2.11.35 (ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 

Αριθ. ΠΙβ/5028 ( 7 ) 

Μεταβίβαση Κρατικών Παιδικών Σταθμών στο Δήμο Μα- 
κρυνείας - Ν. Αιτωλοακαρνανίας. 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 (ΦΕΚ 
137/Α) «Κυβέρνηση και Κυβερνητικά Όργανα» και όπως αυ¬ 
τό τροποποιήθηκε με το άρθρο 1 του Ν. 2469/97 (ΦΕΚ38/Α) 
και το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας», όπως τρο¬ 
ποποιήθηκε και συμπληρώθηκε μεταγενέστερα. 

6. Τη με αριθ. 2850/18.4.2000 (ΦΕΚ565/Β/20.4.2000) κοι¬ 
νή απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπ. Υγείας 
και Πρόνοιας Χριστίνα Σπυράκη και Δημήτριο Θάνο». 

7. Τη με αριθ. 94/12.10.2000 απόφαση του Δημοτικού 
Συμβουλίου του Δήμου Μακρυνείας - Ν. Αιτωλ/νίας, απο¬ 
φασίζουμε: 

Μεταβιβάζουμε: 

Στο Δήμο Μακρυνείας - Ν. Αιτωλοακαρνανίας: 

1. Τον Κρατικό Παιδικό Σταθμό Γαβαλούς - Π.Δ. 559/82 
(ΦΕΚ 98 Α'). 

2. Τον Κρατικό Παιδικό Σταθμό Κάτω Μακρυνούς - Π.Δ. 
221/89 (ΦΕΚ 103 Α'), που λειτουργούν με τις διατάξεις 
του Α.Ν. 2.11.35 (ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 

□ 

Αριθ. Υ7α/5986 (8) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Η ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 


2. Τιςδιατάξειςτουάρθρου3του Ν. 1278/82 όπωςεπα- 
ναφέρθηκανσεισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83 όπως συ¬ 
μπληρώθηκαν με τις διατάξεις του άρθρου 20 παρ. 2 του 
Ν. 2519/97. 

4. Την αρ. 959/11.10.2000 απόφαση της Εκτελεστικής 
Επιτροπής του ΚΕΣΥ. 

5. Την με αριθ. Δ3α/οικ/356/25.5.2000 (ΦΕΚ Β’ 
668/2000) απόφαση του Υφυπουργού Υγείας και Πρόνοι¬ 
ας για μεταβίβαση αρμοδιοτήτων και του δικαιώματος 
υπογραφής εγγράφων «Με Εντολή Υφυπουργού», στους 
Γενικούς Γραμματείς, Γενικούς Διευθυντές και ανώτε¬ 
ρους υπαλλήλους του Υπουργείου Υγείας και Πρόνοιας, 
αποφασίζουμε: 

I. Κυρώνουμε την ανωτέρω (4) σχετική γνωμοδότηση 
της ΕΈ. του ΚΕΣΥ, με την οποία αναγνωρίζεται η ακόλου¬ 
θη νοσοκομειακή μονάδα, ως κατάλληλη για άσκηση των 
γιατρών στην αναφερόμενη ειδικότητα: 

Νομαρχιακό Γενικό Νοσοκομείο Σητείας 

Μικροβιολογικό τμήμα: 2 χρόνια άσκηση στη Μικροβιο¬ 
λογία (ήτοι 6 μήνες Μικροβιολογία, 12 μήνες Βιοχημεία, 6 
μήνες Αιματολογία - Αιμοδοσία). 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2000 

Με εντολή Υφυπουργού 
Η Γενική Διευθύντρια 
Β. ΦΛΟΥΡΗ 

□ 

Αριθ. 21453, 21889/2000 (9) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΟΙΝΙΑΔΩΝ» Νομού Αι- 
τωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 1, παρ. 3, του Ν. 1069/80 
«Περί κινήτρων δια την Ίδρυση επιχειρήσεων ύδρευσης 
αποχέτευσης» (ΦΕΚΑ 191/1980). 

2. Τις διατάξεις του άρθρου 6, παρ. 1, του Ν. 2307/1995 
(ΦΕΚΑ 113/1995). 

3. Τιςδιατάξειςτου άρθρου 1,παρ. Ι,του Ν. 2647/1998 
(ΦΕΚΑ 237/98). 

4. Την αριθ. 178/2000 απόφαση του Δημοτικού Συμβου¬ 
λίου Οινιάδων περί «Σύστασης στο Δήμο Οινιάδων ενιαί¬ 
ας επιχείρησης ύδρευσης αποχέτευσης». 

5. Τη σχετική οικονομοτεχνική μελέτη της εν λόγω Δη¬ 
μοτικής Επιχείρησης καθώς και την από 25.10.2000 έκ¬ 
θεση αξιολόγησης αυτής που συνέταξε η αρμόδια Υπη¬ 
ρεσία της Περιφέρειας Δυτ. Ελλάδος και από την οποία 
προκύπτει ότι αυτή είναι βιώσιμη και κρίνεται σκόπιμη. 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο- 

γισμούτου Δήμου Οινιάδων πέραν του αρχικού κεφαλαί¬ 
ου που ανέρχεται στο ύψοςτων 10.000.000 δρχ. επιπλέον 
για τα έτη 2001, 2002 και 2003 η δαπάνη αντίστοιχα ανά 
έτος είναι 59.400.000,65.400.000 δρχ και 70.211.000 δρχ. 
για τις οποίες θα εγγραφούν αντίστοιχες πιστώσεις 
στους αντίστοιχους κωδικούς. Δηλαδή ποσά που θα πά- 
ψει να εισπράτει ο Δήμος από τέλη ύδρευσης και θα τα ει- 
σπράτει η Δημοτική Επιχείρηση Ύδρευσης Αποχέτευσης 
Οινιάδων. 

7. Την αρ. 1204/24.2.1999 απόφαση του Γενικού Γραμ¬ 
ματέα Περιφέρειας Δυτ. Ελλάδος περί εξουσιοδότησης 
υπογραφής στον Γενικό Διευθυντή, αποφασίζουμε: 

Α. Εγκρίνεται η αρ. 178/2000 απόφαση του Δημοτικού 
Συμβουλίου Οινιάδωντου Νομού Αιτωλ/νίας η οποία αφο¬ 
ρά την σύσταση στον ομώνυμο Δήμο ενιαίας επιχείρησης 
ύδρευσης αποχέτευσης που έχει ως εξής: 

1. Συνιστάται στο Δήμο Οινιάδων του Νομού Αιτ/νιας 
επιχείρηση ύδρευσης - αποχέτευσης με τηγ επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
Οινιάδων Νομού Αιτ/νιας Άρθρο 1 παρ, 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης εί¬ 
ναι Νομικό Πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προςτη διοίκηση, οργάνωση, εκτέ¬ 
λεση, λειτουργία και συντήρηση των έργων της αρμοδιότη¬ 
τας της καθώς και τις πηγές χρηματοδότησης της από τις 
διατάξεις του Ν. 1069/1980 «περί κινήτρων δια την ίδρυση 
επιχειρήσεων υδρεύσεως και αποχετεύσεως». Για τα λοιπά 
θέματα εφαρμόζονται διατάξεις του Π.Δ. 410/95 «Δημοτι¬ 
κός και Κοινοτικός Κώδικας» και οι κανόνες της ιδιωτικής οι¬ 
κονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Οινιάδων, (άρ¬ 
θρο 1 παρ. 3 Ν.1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Οινιάδων (άρθρο 1 παρ. 3 
Ν. 1069/1980). 

Εκμετάλλευση 

Η εκμετάλευση των έργων και υπηρεσιών της επιχείρη¬ 
σης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο- 
γέτευση ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 Ν. 
1069/1980). 

Έσοδα 

- Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α’ και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 


κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ.ια’και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ.γ'Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ, 
δ’ και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ’ Ν. 1069/80). 

ξ. Η αξία ύδατος που καταναλώνεται (άρθρο 10 παρ. 1 
εδ.ζ’Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ.1 εδ,η’Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ’ Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι’ Ν. 1069/80). 

ία. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδαφ. ιβ’ Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ. ιγ’ Ν. 1069/80). 

ιγ. Έσοδα που εισπράττονται από την εφαρμογή των 
διατάξεωντων άρθρων 27 και 28 Ν. 1069/80, όπως το άρ¬ 
θρο 28 τούτου τροποποήθηκε με το άρθρο 6 παρ. 13 του 
Ν. 2307/1995) 

Διοίκηση 

1. Η επιχείρηση διοικείται από διοικητικό συμβούλιο 
που αποτελείται από επτά μελή τα οποία ορίζονται μαζί με 
τους αναπληρωτέςτους από το Δημοτικό Συμβούλιο. Από 
τα μελή αυτά: 

α) Τέσσερις είναι αιρετοί εκπρόσωποι του Δήμου Οινιά- 
δων εκ των οποίων το ένα προέρχεται από τη μειοψηφία 
(άρθρο 6του Ν. 2307/95). 

β) Δύο είναι δημότες ή κάτοικοι του Δήμου Οινιάδων 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένας (1) είναι εκπρόσωπος του Κοινωνικού φορέα 
της Περιοχής. 

δ) Ένας (1) είναι εκπρόσωπος των εργαζομένων στην Επι¬ 
χείρηση σε περίπτωση που αυτή απασχολείπερισσότερους 
από είκοσι (20) εργαζόμενους. Στην περίπτωση αυτή μειώ¬ 
νεται κατά έναν ο αριθμός των δημοτών κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρο 
του (Άρθρο 3 παρ. 1 του Ν. 1069/1980 και 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη, (άρθρο 2της 25027/84 αποφ. Υπ. 
Εσωτερικών ΦΕΚ244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

5. Η διάρκεια της επιχείρησης είναι 99 έτη από τη δημο¬ 
σίευσή της κατά το νόμο απόφασης του Υπουργού Εσω¬ 
τερικών στην Εφημερίδα της Κυβερνήσεως. 

6. Ο Δήμος διαθέτει στην επιχείρηση χρηματικό ποσό 
10.000.000 δρχ. ως αρχικό κεφάλαιο, η οποία πίστωση θα 
ψηφισθεί κατά την κατάρτιση και ψήφιση του προϋπολο¬ 
γισμού εσόδων - εξόδων του Δήμου μας, έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Ιανουάριου 2001 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 45 (10) 

Σύσταση στο Δήμο Σύμης Νομικού Προσώπου Δημοσίου 
Δικαίου με την επωνυμία «Δημοτικός Οργανισμός Νε¬ 
ολαίας και Άθλησης Δήμου Σύμης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου άρθρου 1 του Ν. 2539/97. 

2. Τις όμοιες του άρθρου 203 του Π.Δ. 410/95. 

3. Τις όμοιες του Ν. 2081/92 όπως τροποποιήθηκε με 
το Ν. 2469/97. 

4. Την αριθ. 388/2000 απόφαση του Δημοτικού Συμβου¬ 
λίου Σύμης, αποφασίζουμε: 

Εγκρίνουμε τη σύσταση στο Δήμο Σύμης Νομικού Προ¬ 
σώπου Δημοσίου Δικαίου του οποίου το όνομα, ο σκοπός, η 
διοίκηση και οι πόροι του ορίζονται με τα παρακάτω άρθρα: 

Άρθρο 1 

Συνίσταται στο Δήμο Σύμης του Νομού Δωδ/σου, Νο¬ 
μικό Πρόσωπο ως ίδρυμα με την επωνυμία «Δημοτικός 
Οργανισμός Νεολαίας και Άθλησης» Δήμου Σύμης (άρ¬ 
θρο 174 Π.Δ. 323/89). 

Άρθρο 2 

Σκοπός του Νομικού Προσώπου είναι η προαγωγή και 
ανάπτυξη της σωματικής και αθλητικής αγωγής των κα¬ 
τοίκων, παιδιών, νέων και ενηλίκων της περιφέρειας του 
Δήμου Σύμης, μέσα απάτη δημιουργική απασχόληση και 
ψυχαγωγία τους στον ελεύθερο χρόνο τους με πολύμορ¬ 
φες γυμναστικές και αθλητικές δραστηριότητες 

Άρθρο 3 

Ο Οργανισμός επιδιώκει την εξυπηρέτηση του σκοπού 
του με τα εξής μέσα: 

1. Τη συντήρηση, βελτίωση και σωστή λειτουργία των 
υπαρχόντων αθλητικών εγκαταστάσεων του Δήμου, κα¬ 
θώς και τη δημιουργία νέων αθλητικών χώρων (γυμνα¬ 
στηρίων). 

2. Τη λειτουργία, σ’ όλη τη διάρκεια του χρόνου, προ¬ 
γραμμάτων μαζικού αθλητισμού, που θα καλύπτουν τις 
ανάγκες κατά ηλικία, φύλο και ενδιαφέροντα. 

3. Την ολόπλευρη οικονομική και οργανωτική ενίσχυση 
του αθλητικού σωματείου που εδρεύει στο Δήμο. 

4. Τη διοργάνωση αθλητικών αγώνων και εκδηλώσεων. 

5. Τη στήριξη του σχολικού αθλητισμού στα σχολείατου 
νησιού. 


6. Την προώθηση οποιοσδήποτε άλλης δραστηριότη¬ 
τας που σχετίζεται με τον αθλητισμό και τη σωματική 
άσκηση. 

Άρθρο 4 

Το Νομικό Πρόσωπο εκπροσωπείται στα δικαστήρια και 
σε κάθε άλλη Αρχή από τον Πρόεδρο, και όταν αυτός 
απουσιάζει ή κωλύεται από τον Αντιπρόεδρο. 

Άρθρο 5 

Πόροι του Νομικού προσώπου είναι: 

1. Η ετήσια επιχορήγηση του Δήμου Σύμης. 

2. Οι τυχόν επιχορηγήσεις της Γενικής Γραμματείας 
Αθλητισμού, συναρμόδιων Υπουργείων, του Υπουργείου 
Αιγαίου, της Νομαρχιακής Αυτοδ/σης και κάθε άλλης 
κρατικής ή δημόσιας υπηρεσίας. 

3. Κάθε είδους εισφορές, χορηγίες, δωρεές, κληρονο¬ 
μιές ή κληροδοσίες. 

4. Εισπράξεις από το αντίτιμο περιεχομένων από τον 
οργανισμό υπηρεσιών και εμπορευμάτων. 

5. Έσοδα από παραχώρηση διαφημιστικών χώρων ή εκ- 
μίσθωση αναψυκτηρίων κ.α. καταστημάτων. 

6. Κάθε άλλη νόμιμη πρόσοδος. 

Άρθρο 6 

Το Διοικητικό Συμβούλιο μπορεί να συγκροτεί επιτρο¬ 
πές για την προπαρασκευή, επεξεργασία και υλοποίηση 
συγκεκριμένων αντικειμένων του προγράμματος του. 

Άρθρο 7 

Οι διατάξεις του κώδικα Δήμων και Κοινοτήτων για τη 
λειτουργία του Δ.Σ. την εποπτεία, τους πόρους και την οι¬ 
κονομική διοίκηση των Νομικών προσώπων του Δήμου, 
εφαρμόζονται και σε αυτό το Νομικό Πρόσωπο. 

Άρθρο 8 

Τα θέματα σχετικά με τη διοίκηση και τη διαχείριση του 
Νομικού Προσώπου, ρυθμίζονται με τον κανονισμό δ/σης 
και διαχείρισης και με τον εσωτερικό κανονισμό λειτουρ¬ 
γίας του. οι οποίοι ψηφίζονται από το Δημοτικό Συμβούλιο. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου οικ. 
έτους 2000 ποσού 2.000.000 δρχ. ( ΚΑ. 75.161.9-16) και 
για τα επόμενη έτη το ύψος της οποίας δεν μπορεί να υπο¬ 
λογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος 8 Ιανουρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

□ 

Αριθ. 539 (11) 

Κήρυξη περιοχών του Νομού Βοιωτίας ως Αρουραιόπλη- 

κτων. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τον Οργανισμό Εσωτερικής Οργάνωσης καιΛειτουρ- 
γίαςτης Ν.Α.Β. (ΦΕΚ90/Β72.2.2000). 

2. Το Προεδρικό Διάταγμα 30/96 (ΦΕΚ Α 21) «Κώδικας 
Νομαρχιακής Αυτοδιοίκησης» όπως τροποποιήθηκε και 
συμπληρώθηκε μεταγενέστερα. 

3. Τις διατάξεις των άρθρων 1 και 5 του Ν. 3200/55 περί 
«διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και4του Ν.Δ. 532/70 περί «συ- 
μπληρώσεως των διατάξεων περί διοικητικής αποκε¬ 
ντρώσεως». 

4. Το άρθρο 6 του Α.Ν. 2183/40 περί «καταστροφής των 
αρουραίων και ακριδών». 

5. Το γεγονός ότι στο Νομό εμφανίστηκαν αρουραίοι σε 
ικανό αριθμό στα αγροκτήματα που έχουν καλλιεργηθεί 
με μηδική των Σ.Α.Α.Κ των Δημοτικών Διαμερισμάτων, 
Αγίας Άννας, Αγίας Τριάδας, Αλιάρτου, Άσκρης, Ελικώνα, 
Ευαγγελίστριας, Θεσπιών, Κορωνίας, Λεονταρίου, Μαζί- 
ου, Μαυρομματίου, Νεοχωρίου, ο οικισμός Ανάληψη - Λι¬ 
βαδειάς και της Κοινότητας Κυριακίου. 

6. Τη σχετική εισήγηση της Δ/νσης Γεωργίαςτης Ν.Α.Β., 
αποφασίζουμε: 

Κηρύσσουμε τηνπεριοχή του Κωπάίδικού Πεδίου, όπου 
βρίσκονται τα αγροκτήματα των παρακάτω Δημοτικών 
Διαμερισμάτων: Αγίας Άννας, Αγίας Τριάδας, Αλιάρτου, 
Άσκρης, Ελικώνα, Ευαγγελίστριας, Θεσπιών, Κορώνειας, 
Λεονταρίου, Μαυρομματίου, Μαζίου, Νεοχωρίου, ο οικι¬ 
σμός Ανάληψη - Λιβαδειάς και της Κοινότητας Κυριακίου, 
ως αρουραιόπληκτη, για το χρονικό διάστημα από 
1.1.2001 έως 31.12.2001 

Δίνουμε εντολή σε όλους τους υπόχρεους και υπευθύ¬ 
νους φορείς ή πρόσωπα για τη λήψη των επιβαλλόμενων 
μέτρων για την αντιμετώπιση της προσβολής. 

Αναθέτουμε στη Δ/νση Γεωργίας της Ν.Α.Β. την οργά¬ 
νωση, επίβλεψη και συντονισμό του όλου έργου της κα¬ 
ταπολέμησης των αρουραίων. 

Όλες οι δαπάνες που θα πραγματοποιηθούν για την κα¬ 
ταπολέμηση των αρουραίων θα πληρωθούν εντός των 
ορίων του εγκεκριμένου προϋπολογισμού της Ν.Α.Β. 

Οι δαπάνες θα αφορούν την αγορά τρωκτικοκτόνων 
σκευασμάτων, που θα διατεθούν στους πληγέντες Δή¬ 
μους και Κοινότητες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 12 Ιανουάριου 2001 

Ο Νομάρχης 
Ν. ΣΤΑΜΟΣ 

□ 

Αριθ. οικ. 14333 (12) 

Συμπλήρωση της 3966/88 απόφασης του Νομάρχη 
Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1) Το Ν. 3200/55 «Περί Διοικητικής αποκέντρωσης». 

2. Το Ν. 1579/85 «Ρυθμίσεις για την εφαρμογή του 
Ε.Σ.Υ. και άλλες διατάξεις». 

3) Την Υιβ/2000/95 Υγειονομική Διάταξη «Περί όρων 
ιδρύσεως και λειτουργίας πτηνοκτηνοτροφικών εγκατα¬ 
στάσεων». 

4) Την πρόταση του Δήμου Πελασγίας. 

5) Το από 16.11.2000 πρακτικό της Α/θμιας Επιτροπής 
Σταυλισμού ζώων και επεξεργασίας ζωικών προϊόντων. 

6) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου Ο.Τ.Α., αποφασίζουμε: 

Συμπληρώνουμε την αριθ. 3966/88 απόφαση Νομάρχη 
Φθιώτιδας «Περί καθορισμού οικοσίτων ζώων στους Δή¬ 
μους στις Κοινότητες και τους οικισμούς του Νομού 
Φθιώτιδας και καθορίζουμε το μέγιστο αριθμό οικόσιτων 
ζώων στην Πελασγία που μπορεί να διατηρεί κάθε οικο¬ 
γένεια χωρίς άδεια σύμφωνα με το άρθρο 15 της 
Υιβ/2000/95 Υγειονομικής Διάταξης σε: α) αιγοπρόβα¬ 
τα ένα (1) με τα παράγωγά τους, ηλικίας μέχρι 2 μηνών, 
β) πτηνά ή κουνέλια πέντε (5). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 29 Δεκεμβρίου 2000 

Ο Νομάρχης 
ΤΡΙΑΝΤ. ΜΠΕΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




